**INDOKOLÁS**

*Általános indokolás*

A gyermekek védelméről szóló 1997. évi XXXI. törvény 151. § (2f) bekezdése szerint, ha a települési önkormányzat biztosítja a gyermekétkeztetést, akkor a gyermekétkeztetés térítési díjait a települési önkormányzat állapítja meg.

Szakmár Község Önkormányzata Képviselő-testületének a gyermekek védelméről szóló önkormányzati rendelete módosításának célja a 2020. május 1. napjától esedékes gyermekétkeztetéssel összefüggő nyersanyagnorma/térítési díj megállapítása, melynek megemelését a leggyakrabban használt alapanyagok árainak esetében bekövetkező jelentős emelkedés indokolja.

*Részletes indokolás*

**1. §-hoz**

A gyermekétkeztetés (általános iskola, óvoda) intézményi nyersanyagnormáját és térítési díját határozza meg tízórai, ebéd, uzsonna szerinti bontásban 2020. május 1. napjától kezdődően.

**2. §-hoz**

A hatályba léptető és hatályon kívül helyező rendelkezéseket tartalmazza a rendelet.